***JAVNI NATJEČAJ ZA DODJELU STIPENDIJA UČENICIMA I STUDENTIMA ZA ŠKOLSKU / AKADEMSKU GODINU 2018./2019.***

***Pravo na dodjelu stipendija imaju učenici srednjih škola i studenti koji ispunjavaju sljedeće uvjete:***

1. ***Opći uvjeti***
   * ***da su državljani Republike Hrvatske***
   * ***da imaju prebivalište na području Općine Kostrena u neprekidnom trajanju od najmanje šest (6) mjeseci prije dana objave natječaja za dodjelu stipendija***
   * ***osobe s odobrenom međunarodnom zaštitom, stranci i osobe bez državljanstva sa stalnim boravkom na području Općine Kostrena u neprekidnom trajanju od najmanje šest (6) mjeseci prije dana objave natječaja za dodjelu stipendija***
   * ***da nisu korisnici kredita ili stipendije za školovanje po bilo kojoj drugoj osnovi***
   * ***iznimno, pravo na dodjelu stipendije može ostvariti učenik odnosno student koji ima prebivalište u Općini Kostrena kraće od šest (6) mjeseci prije dana objave natječaja za dodjelu stipendija, ako je u Kostrenu doselio s namjerom trajnog stanovanja budući su na području iste on ili njegova obitelj u narečenom periodu stekli u vlasništvo nekretninu u kojoj prebivaju***
2. ***Posebni uvjeti***

***II.a. STIPENDIJE IZVRSNOSTI***

* + ***Za učenike: da su redoviti polaznici drugog, trećeg, četvrtog ili petog razreda srednje škole s prosjekom ocjena iz prethodne školske godine najmanje 4,50***
  + ***Za studente prve godine studija: da su redovni studenti s prosjekom ocjena iz prethodne školske godine najmanje 4,50***
  + ***Za studente druge i viših godina studija: da su redovni studenti s prosjekom ocjena iz prethodne akademske godine najmanje 4,00 i ostvarenih najmanje 55 ECTS bodova***
  + ***Studenti apsolventi ne smatraju se redovnim studentima u smislu točke II.a., alineje 3. i nemaju pravo na dodjelu stipendija.***

***II.b. STIPENDIJE ZA DEFICITARNA ZANIMANJA***

* + ***Za učenike: da su redoviti polaznici drugog, trećeg, četvrtog ili petog razreda srednje škole s prosjekom ocjena iz prethodne školske godine najmanje 3,00***
  + ***Za studente prve godine studija: da su redovni studenti s prosjekom ocjena iz prethodne školske godine najmanje 3,00***
  + ***Za studente druge i viših godina studija: da su redovni studenti s prosjekom ocjena iz prethodne akademske godine najmanje 3,00 i ostvarenih najmanje 30 ECTS bodova***
  + ***Studenti apsolventi ne smatraju se redovnim studentima u smislu točke II.b., alineje 2. i nemaju pravo na dodjelu stipendija***
  + ***U školskoj/akademskoj 2018./2019. godini dodjeljuju se do dvije (2) učeničke stipendije za deficitarna zanimanja i do tri (3) studentske stipendije za deficitarna zanimanja.***
  + ***Stipendiraju se učenici koji se obrazuju u sljedećim područjima:***
    1. ***Građevinsko-obrtnička***
    2. ***Strojarsko-industrijska***
    3. ***Metaloprerađivačka***
  + ***Stipendiraju se studenti sljedećih studija:***
    1. ***Logopedija***
    2. ***Pedagogija ranog i predškolskog odgoja***
    3. ***Edukacijsko-rehabilitacijska znanost - defektologija***

***II.c. STIPENDIJE* UČENICIMA I STUDENTIMA SLABIJEG IMOVINSKOG STANJA**

* + ***Za učenike: da su redoviti polaznici drugog, trećeg, četvrtog ili petog razreda srednje škole i da je zajedničko kućanstvo učenika:***
* ***korisnik zajamčene minimalne naknade sukladno zakonu kojim se uređuje socijalna skrb, ili***
* ***korisnik prava iz socijalnog programa Općine po osnovu uvjeta prihoda, sukladno odluci kojom se uređuju prava socijalne skrbi na području Općine Kostrena***
  + ***Za studente: da su redovni studenti i da je zajedničko kućanstvo studenta:***
* ***korisnik zajamčene minimalne naknade sukladno zakonu kojim se uređuje socijalna skrb, ili***
* ***korisnik prava iz socijalnog programa Općine po osnovu uvjeta prihoda, sukladno odluci kojom se uređuju prava socijalne skrbi na području Općine Kostrena***
  + ***Studenti apsolventi ne smatraju se redovnim studentima u smislu točke II.c., alineje 2. i nemaju pravo na dodjelu stipendija***

***Uz prijavu je potrebno priložiti sljedeću dokumentaciju:***

* ***ispunjen prijavni obrazac***
* ***kratki životopis podnositelja***
* ***domovnicu***
* ***uvjerenje o prebivalištu***
* ***izjavu da nisu/jesu korisnici kredita ili stipendije po bilo kojem drugom osnovu ovjerenu kod javnog bilježnika***
* ***uvjerenje o upisu u školu ili fakultet***
* ***ovjerenu presliku svjedodžbe ili potvrdu o prosjeku ocjena i broju ostvarenih ECTS bodova iz prethodne školske/akademske godine***
* ***dokaz o ostvarivanju prava socijalne skrbi iz članka 13. ove Odluke (za stipendije učenicima i studentima slabijeg imovinskog stanja).***

***Prijava se može podnijeti samo za jednu kategoriju stipendija.***

***Dostavljena dokumentacija ne vraća se podnositelju prijave.***

***Prijave se dostavljaju osobno ili poštom na adresu Općina Kostrena, p.p. 15, 51221 Kostrena, s naznakom “Natječaj za dodjelu stipendija učenicima i studentima” zaključno do 15. listopada 2018. godine.***